कैंप में आधा दर्जन ऑपरेशन, 15 युवाओं ने किया रक्तदान
जिला प्रशासन और स्वास्थ्य विभाग के सहयोग से स्व. प्रेमचंद अग्रवाल की स्मृति में महिला सर्जरी शिविर जिला अस्पताल में लगाया। इसमें मां शारदा सहायता समिति और सांस्कृतिक सेवा राष्ट्र मिशन सहयोग किया। तीन दिनी शिविर के पहले दिन आधा दर्जन महिलाओं के ऑपरेशन हुए। जिला अस्पताल में सर्जरी के लिए भर्ती हुई कई महिलाओं ने 8 ग्राम हीमोग्लोबिन होने से उनकी सर्जरी रुक सकती थी, लेकिन आयोजकों ने शहर के रक्तदाताओं से रक्तदान की अपील की। अस्पताल में मात्र 2 घंटे में 15 यूनिट रक्त का दान हुआ। रक्तदाता दीपक गुगनानी, विक्की बतरा, अकील अहमद, भारत पदम, ईश्वर सोनी, तरुण लोखंडे, गोविंद द्विवेदी, सुभांशु श्रीवास, कृष्णकांत पाटील, संदीप चौकीकर, लोकेंद्र हरि सहित अन्य रक्तदाताओं ने 15 यूनिट रक्तदान किया। शिविर में कलेक्टर शशांक मिश्र 11 बजे अस्पताल पहुंचे। उन्होंने यहां शिविर की व्यवस्थाओं का जायजा लिया और मरीजों के परिजनों से चर्चा की। ऑपरेशन के लिए 27 महिलाओं के रजिस्ट्रेशन हुए हैं। मुख्य अतिथि नपाध्यक्ष अलकेश आर्य ने कहा, अग्रवाल परिवार ने पीड़ित मानवता की सेवा के लिए जो कदम उठाया है, वह सराहनीय है।
इस तरह के कैंप के आयोजनों से आर्थिक रूप से परेशान लोगों को इलाज में राहत मिलती।
खबर के साथ 5 व 15 नंबर फोटो है।
hin_Deva hin_Deva hin_Deva bho_Deva